CELEX: 62012CN0246
Language: sk
Date: 2012-05-18 00:00:00
Title: Vec C-246/12 P: Odvolanie podané 18. mája 2012 : Ellinika Nafpigeia AE proti rozsudku Všeobecného súdu (siedma komora) z  15. marca 2012 vo veci T-391/08, Ellinika Nafpigeia/Európska komisia

7.7.2012   
            
            
               SK
            
            
               Úradný vestník Európskej únie
            
            
               C 200/9
            
         Odvolanie podané 18. mája 2012: Ellinika Nafpigeia AE proti rozsudku Všeobecného súdu (siedma komora) z 15. marca 2012 vo veci T-391/08, Ellinika Nafpigeia/Európska komisia
   (Vec C-246/12 P)
   2012/C 200/16
   Jazyk konania: gréčtina
   
      Účastníci konania
   
   
      Odvolateľ: Ellinika Nafpigeia AE (v zastúpení: I. Drosos a B. Karagiannis, advokáti)
   
      Ďalší účastník konania: Európska komisia
   
      Návrhy odvolateľa
   
   
               —
            
            
               zrušiť napadnutý rozsudok Všeobecného súdu T-391/08,
            
         
               —
            
            
               zrušiť článok 1 ods. 2, články 2, 3, 5, 6, článok 8 ods. 2, články 9, 11, 12, 13, 14, 15, 16, 18 a 19 pôvodne napadnutého rozhodnutia Komisie z 2. júla 2008, ktoré sa týka pomocí C 16/04 (ex NN 29/04, CP 71/02 a CP 133/05), ktoré boli poskytnuté Gréckom v prospech spoločnosti Ellinika Nafpigia A.E,
            
         
               —
            
            
               subsidiárne zrušiť napadnutý rozsudok v rozsahu, v akom sa týka opatrení Ε12b, Ε13a, Ε13b, Ε14, Ε16 a Ε17 v pôvodne napadnutom rozhodnutí, a rovnako tak pôvodne napadnuté rozhodnutie,
            
         
               —
            
            
               subsidiárne zrušiť napadnutý rozsudok v rozsahu, v akom sa týka opatrení E7 v pôvodne napadnutom rozhodnutí, a rovnako tak pôvodne napadnuté rozhodnutie,
            
         
               —
            
            
               zaviazať Komisiu na náhradu trov konania, ktoré odvolateľovi vznikli v konaní pred Všeobecným súdom a Súdnym dvorom.
            
         
      Odvolacie dôvody a hlavné tvrdenia
   
   Prvým odvolacím dôvodom odvolateľ tvrdí, že je napadnutý rozsudok zaťažený nesprávnym výkladom a uplatnením článku 346 ZFEÚ, čo znamená, že musí byť zrušený v plnom rozsahu, pokiaľ ide o všetky jeho časti a výrok alebo o niektoré z nich, ktoré sú uvedené v odvolaní. Druhým odvolacím dôvodom odvolateľ tvrdí, že je napadnutý rozsudok zaťažený nesprávnym výkladom a uplatnením článku 348 ZFEÚ, čo znamená, že musí byť zrušený v plnom rozsahu, pokiaľ ide o všetky jeho časti a výrok alebo o niektoré z nich, ktoré sú uvedené v odvolaní. Tretím odvolacím dôvodom odvolateľ tvrdí, že napadnutým rozsudkom bol nesprávne zamietnutý jeho žalobný dôvod založený na porušení jeho procesných práv pôvodne napadnutým rozhodnutím, čo je pochybenie, ktoré znamená, že napadnutý rozsudok musí byť zrušený v rozsahu, ktorý je uvedený v odvolaní.